පන්දු 20කදී හතරේ පහර 2ක් සහ හයේ පහර 3ක් සමඟ නොදැවී ලකුණු 42ක් රැස්කළ දිල්ලි කණ්ඩායමේ ඉර්ෆාන් පතාන් කල්කටා නයිට්රයිඩර් පිලට එරෙහිව කඩුලු 8ක ජයක් සිය කණ්ඩායමට ලබාදීමට සමත් විය.ඉන්දීය පි‍්‍රමියර් ලීග් ඕවර විස්සයි/20 තරගාවලියේ දෙවැනි තරගය ලෙස කල්කටා නුවර ඊඩ්න් ගාර්ඩ්න් නුවර පැවැති මේ තරගය වර්ෂාව හේතුවෙන් එක් පිලකට ඕවර 12කට බැගින් සීමා කෙරිණි.පළමුව පන්දුවට පහරදුන් කල්කටා පිල ඕවර 12 අවසානයේ කඩුලු 9කට ලකුණු 97ක් රැස්කළ අතර දිල්ලි පිලට ජයග්‍රහණය අත්වූයේ ඕවර 11.1 කදීය.කල්කටා පිල - 97/9 (ඕවර 12)ලක්‍ෂ්මි ෂුක්ලා 26 (මෝර්නි මෝකල් 18/3, උමේෂ් යාදෙව් 9/2, වැන්ඩර් මර්වි 28/2)දිල්ලි පිල - 100/2 (ඕවර 11.1)ඉර්ෆාන් පතාන් නොදැවී 42, ඒරන් ෆින්ච් 30, විරේන්දර් ෂෙවාග් 20.